Diari Oficial de la Generalitat Valenciana


Sumari del DOGV 8045, del 22-05-2017 (2017/3507)

RESOLUCIÓ de 20 d'abril de 2017, del president del Consell Valencià de Cultura, de creació de diversos fitxers de dades de caràcter personal de titularitat pública que hi ha en l'àmbit de la institució.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/04/20/(1)/dof/vci/html**

### Dades del document

Número de DOGV
:   8045

Data del DOGV
:   22-05-2017

Secció del DOGV
:   I. DISPOSICIONS GENERALS

Número del document
:   2017/3507


Data del document
:   20-04-2017

Organisme emissor
:   Consell Valencià de Cultura

Tipus de document
:   Resolució

Descriptors 

:   * legislació
    * base de dades
    * dades personals

RESOLUCIÓ de 20 d'abril de 2017, del president del Consell Valencià de Cultura, de creació de diversos fitxers de dades de caràcter personal de titularitat pública que hi ha en l'àmbit de la institució. [2017/3507]  
La Llei orgànica 15/1999, de 13 de desembre, de protecció de dades de caràcter personal (d'ara endavant LOPD), replega un conjunt de mesures per a garantir i protegir, respecte al tractament de les dades personals, les llibertats públiques i els drets fonamentals de les persones físiques, i especialment el seu honor i intimitat personal i familiar.  
  
D'acord amb l'article 2, apartat primer, de la LOPD, aquesta garantia i protecció resulta aplicable a les dades de caràcter personal registrades en suport físic, susceptibles de tractament, i a tota modalitat d'ús posterior d'aquestes dades pels sectors públic i privat.  
  
Segons les definicions contingudes en l'article 3 de la LOPD, tenen la consideració de dades de caràcter personal qualsevol informació sobre persones físiques identificades o identificables, i s'ha d'entendre per fitxer tot conjunt organitzat de dades de caràcter personal, qualsevol que fóra la forma o modalitat de la seua creació, emmagatzematge, organització i accés. Igualment, es considera com a tractament de dades les operacions i procediments tècnics, de caràcter automatitzat o no, que permeten la replega, gravació, conservació, elaboració, modificació, bloqueig i cancel·lació, així com les cessions de dades que resulten de comunicacions, consultes, interconnexions i transferències.  
  
A més, segons l'article 20 de la LOPD, la creació, modificació o supressió dels fitxers de les administracions públiques només podran fer-se per mitjà de disposició general publicada al Boletín Oficial del Estado o diari oficial corresponent.  
D'altra banda, el Reglament de desplegament de la LOPD, aprovat per Reial decret 1720/2007, de 21 de desembre, en els articles 52 i següents regula la forma i el contingut de la disposició general per la qual es crea el fitxer, així com el procediment per a la seua notificació i inscripció en el Registre General de Protecció de Dades.  
En aquest moment hi ha la necessitat de creació d'uns quants fitxers de dades de caràcter personal per al funcionament correcte de la institució i en compliment del mandat legal.  
Per tot això, en aplicació de la legislació vigent i en virtut de les competències atribuïdes en l'article 19, apartat f, de la Llei 12/1985, de 30 d'octubre, de creació del Consell Valencià de Cultura, i en l'article 21, apartat f, del seu Reglament d'organització i funcionament, aprovat per Decret 202/1998, de 15 de desembre, del Govern Valencià, resolc:  
  
  
Primer  
La resolució present té per objecte aprovar la creació dels fitxers que es relacionen en l'annex I d'aquesta disposició.  
  
Segon  
El Consell Valencià de Cultura prendrà les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que es mencionen en l'annex.  
  
Tercer  
Els responsables dels fitxers relacionats en l'annex adoptaran les mesures de gestió i organització que siguen necessàries per a assegurar la confidencialitat, seguretat i integritat de les dades, així com les que porten a fer efectives les garanties, obligacions i drets reconeguts en la LOPD i en el Reglament de desplegament de la LOPD.  
  
Quart  
Els afectats pels fitxers relacionats en l'annex poden exercir el seu dret d'accés, rectificació, cancel·lació i oposició de les dades, davant de l'òrgan competent i de la forma reglamentàriament establida, en els casos previstos en la legislació vigent.  
  
Quint  
En els casos que es prevegen comunicacions de dades, el Consell Valencià de Cultura advertirà els cessionaris de dades de caràcter personal de l'obligació que tenen d'utilitzar-les exclusivament per a la finalitat de cessió.  
  
Sext  
La resolució present entrarà en vigor l'endemà que es publique en el Diari Oficial de la Generalitat Valenciana.  
  
València, 20 d'abril de 2017.- El president: Santiago Grisolía García.  
  
  
ANNEX I  
Relació de fitxers de dades de caràcter personal   
del Consell Valencià de Cultura  
  
1. Fitxer de videovigilància  
A) Identificació i finalitat del fitxer:  
Nom del fitxer: Videovigilància.  
Descripció de la finalitat: videovigilància de les instal·lacions del Consell Valencià de Cultura.  
Tipificació de la finalitat: seguretat i control d'accés a edificis, i videovigilància.  
B) Tipus, estructura i organització del fitxer:  
Dades de caràcter identificador: imatge/veu.  
Sistema de tractament: automatitzat.  
Nivell de seguretat: bàsic.  
C) Origen i procedència de les dades:  
Origen: el mateix interessat.  
Col·lectius: empleats, ciutadans i residents, càrrecs públics.  
D) Cessió:  
Destinataris: forces i cossos de seguretat.  
  
2. Fitxer de gravacions de les sessions de treball de les comissions, del Ple del Consell Valencià de Cultura i dels actes realitzats en la institució  
A) Identificació i finalitat del fitxer:  
Nom del fitxer: Gravacions de les sessions de treball de les Comissions, del Ple del Consell Valencià de Cultura i dels actes realitzats en la institució.  
Descripció de la finalitat: constància de les sessions de treball, plenàries i actes realitzats en el Consell Valencià de Cultura.  
Tipificació de la finalitat: altres finalitats.  
B) Tipus, estructura i organització del fitxer:  
Dades de caràcter identificador: veu, nom i cognoms, opinions sobre assumptes de deliberació.  
Sistema de tractament: automatitzat.  
Nivell de seguretat: bàsic.  
C) Origen i procedència de les dades:  
Origen: el mateix interessat.  
Col·lectius: empleats, ciutadans i residents, càrrecs públics.  
D) Cessió: cap.  
  
3. Fitxer de personal i nòmines  
A) Identificació i finalitat del fitxer:  
Nom del fitxer: Personal i Nòmines.  
Descripció de la finalitat: gestionar tot el personal que treballa en el Consell Valencià de Cultura (funcionaris de carrera, interins, laborals, eventuals) així com tot el que fa referència a les seues retribucions, cotitzacions, etc.  
Tipificació de la finalitat: gestió de nòmina i altres finalitats.  
B) Tipus, estructura i organització del fitxer: Dades de caràcter identificador: DNI/NIF, núm. SS/mutualitat, adreça, targeta sanitària, nom i cognoms, telèfon.  
Un altre tipus de dades:  característiques personals, acadèmiques i professionals, detalls de l'ocupació, econòmics, financers i d'assegurances.  
Sistema de tractament: mixt.  
Nivell de seguretat: bàsic.  
C) Origen i procedència de les dades:  
Origen: el mateix interessat, les administracions públiques.  
Col·lectius: empleats.  
D) Cessió:  
Destinataris: òrgans de la Seguretat Social, Hisenda Pública i Administració Tributària, altres òrgans de l'Administració Autònoma, bancs, caixes d'estalvis i caixes rurals.  
  
4. Fitxer de consellers  
A) Identificació i finalitat del fitxer:  
Nom del fitxer: Consellers  
Descripció de la finalitat: gestió de les dades dels membres que formen part del Consell Valencià de Cultura.  
Tipificació de la finalitat: altres finalitats.  
B) Tipus, estructura i organització del fitxer:  
Dades de caràcter identificador: DNI/NIF, nom i cognoms, adreça, telèfon.  
Un altre tipus de dades:  característiques personals, acadèmiques i professionals, detalls de l'ocupació, econòmics, financers i d'assegurances.  
Sistema de tractament: mixt.  
Nivell de seguretat: bàsic.  
C) Origen i procedència de les dades:  
Origen: el mateix interessat, les administracions públiques.  
Col·lectius: càrrecs públics.  
D) Cessió:  
Destinataris: òrgans de la Seguretat Social, Hisenda Pública i Administració Tributària, altres òrgans de l'Administració Autònoma, bancs, caixes d'estalvis i caixes rurals.  
  
5. Fitxer de registre general entrada/eixida  
A) Identificació i finalitat del fitxer:  
Nom del fitxer: Registre general d'entrada/eixida.  
Descripció de la finalitat: registrar l'entrada de documents presentats davant del registre general i registrar d'eixida els oficis enviats a altres entitats o persones físiques.  
Tipificació de la finalitat: altres finalitats.  
B) Tipus, estructura i organització del fitxer:  
Dades de caràcter identificador: nom i cognoms.  
Sistema de tractament: mixt.  
Nivell de seguretat: bàsic.  
C) Origen i procedència de les dades:  
Origen: el mateix interessat o el seu representant legal, administracions públiques.  
Col·lectius: persones físiques o jurídiques que presenten sol·licituds o oficis, o a les quals se'ls remet documentació, representants legals.  
D) Cessió: cap.  
  
6. Fitxer d'informes del Consell Valencià de Cultura  
A) Identificació i finalitat del fitxer:  
Nom del fitxer: Informes del Consell Valencià de Cultura.  
Descripció de la finalitat: informes emesos pel Consell Valencià de Cultura.  
Tipificació de la finalitat: altres finalitats.  
B) Tipus, estructura i organització del fitxer:  
Dades de caràcter identificador: nom i cognoms, adreça, telèfon, DNI/NIF, imatge/veu.  
Sistema de tractament: mixt.  
Nivell de seguretat: bàsic.  
C) Origen i procedència de les dades:  
Origen: el mateix interessat.  
Col·lectius: ciutadans i residents, estudiants, centres docents.  
D) Cessió: cap.  
  
7. Fitxer de visites  
A) Identificació i finalitat del fitxer:  
Nom del fitxer: Visites.  
Descripció de la finalitat: registre de les dades de les visites al Consell Valencià de Cultura.  
Tipificació de la finalitat: seguretat i control d'accés a l'edifici.  
  
B) Tipus, estructura i organització del fitxer:  
Dades de caràcter identificador: nom i cognoms, adreça, telèfon.  
Un altre tipus de dades: característiques personals.  
Sistema de tractament: mixt.  
Nivell de seguretat: bàsic.  
C) Origen i procedència de les dades:  
Origen: el mateix interessat.  
Col·lectius: ciutadans, residents, estrangers, estudiants.  
D) Cessió: cap.  
  
8. Fitxer de concursos del Consell Valencià de Cultura  
A) Identificació i finalitat del fitxer:  
Nom del fitxer: Concursos del Consell Valencià de Cultura.  
Descripció de la finalitat: gestió de les dades dels participants en els concursos organitzats pel Consell Valencià de Cultura.  
Tipificació de la finalitat: gestió de les dades dels participants en els concursos organitzats pel Consell Valencià de Cultura.  
B) Tipus, estructura i organització del fitxer:  
Dades de caràcter identificador: DNI /NIF, nom i cognoms, adreça, imatge/veu.  
Un altre tipus de dades: característiques personals, detalls de l'ocupació, informació comercial, econòmica, financera i d'assegurances.  
Sistema de tractament: mixt.  
Nivell de seguretat: bàsic.  
C) Origen i procedència de les dades:  
Origen: el mateix interessat, administracions públiques.  
Col·lectius: ciutadans, residents i estudiants.  
D) Cessió: cap.


Còpia Permalink ELI